
1. ביום 1.9.2021 בשעה 12:30 או בסמוך לכך, ברחוב רבי טרפון, באשדוד, היה הרכב שבנדון מעורב בתאונה עם רכב הנושא מ"ר 41-893-55  ומרשי נפגע ונחבל בגופו (להלן: "התאונה").	
*רצ״ב אישור משטרה ותמונות חבות.
1. ממקום התאונה הובהל מרשי באמצעות אמבולנס לבבית החולים אסותא, אשדוד, שם אובחנו חבלות בצוואר, בגב ונימול בגפיים העליונות. לאחר קבלת טיפול רפואי ראשוני שוחרר לביתו בהמלצה להמשך מעקב רפואי, נטילת תרופות לשיכוך כאב ומנוחה.
1. מרשי אשר המשיך לסבול מכאבים והגבלה בתנועות הצוואר והגב, ביצע מעקב הרפואי במסגרת קופת החולים, הופנה לביצוע טיפולי פיזיותרפיה, נטילת משככי כאבים בהתאם לצורך והמשך מעקב רפואי.
1. מרשי ביצע טיפולי פיזיותרפיה, אולם, מטרות הטיפול לא הושגו במלואן והוא נותר עם כאבים והגבלה בתנועות הצוואר והגב והופנה להמשך מעקב רפואי.
1. נוכח הימשכות הכאבים וההגבלה בתנועות עמוד השדרה המותני, חרף טיפולי הפיזיותרפיה, הרפואה המשלימה ונטילת טיפול תרופתי לשיכוך כאב הוחלט על הפנייתו לביצוע בדיקות הדמיה ולאחריו המשך טיפול לצורך שיפור טווחי תנועה והפחתת כאב.
*רצ"ב תעודות רפואיות.
1. מאז התאונה ומחמת תוצאותיה סובל מרשי מכאבים והגבלה בתנועות הצוואר והגב, מקושי בכיפוף והרמת משאות, קושי בישיבה, עמידה והליכה ממושכות מקושי בביצוע פעולות יום יומיות והוא נזקק למנוחה ולנטילת משככי כאבים.
1. במועד התאונה עבד מרשי בחברת טרנס דיספליי אינק בע"מ, בתפקיד תחזוקת תחנות אוטובוס, מחמת התאונה ומחמת תוצאותיה התקשה מרשי בביצוע עבודתו, נזקק להפוגות ממושכות במהלכה ולבסוף פוטר ונגרמו לו הפסדי שכר.
1. לאחר התאונה ותוצאותיה נזקק מרשי להוצאות בגין הסעות מיוחדות ומוניות.
1. לאחר התאונה ומחמת תוצאותיה התקשה מרשי בניהול משק ביתו והוא נזקק לעזרת הזולת.
1. בנסיבות המתוארות לעיל, ואך על מנת לייתר את הצורך בהגשת תביעה ובקשה למינוי מומחים אהיה מוכן להמליץ בפני מרשי, על סילוק תביעתו תמורת פיצוי גלובאלי בסך 145,000 ₪ בתוספת שכ"ט עו"ד ומע"מ.
1. לעיונכם וקבלת עמדתכם העניינית אודה.
* לנוחותכם, מצורף בזאת ייפוי כח וטופס ויתור על סודיות רפואית חתומים בידי מרשי שבנדון.

